open-index/open-wikipedia-markdown huggingface dataset:
สกุลบาร์โบดีส

**สกุลบาร์โบดีส** เป็นสกุลของปลาน้ำจืดสกุลหนึ่ง ใช้ชื่อสกุลว่า *Barbodes* (/บาร์-โบ-ดีส/) ในวงศ์ปลาตะเพียน (Cyprinidae) 

เป็นปลาที่พบได้ในภูมิภาคเอเชียใต้และเอเชียตะวันออกเฉียงใต้ คำว่า *Barbodes* มาจากภาษาละตินคำว่า *barbus* หมายถึง "หนวดปลา"  และภาษากรีกคำว่า *oides* หมายถึง "เหมือนกับ" หรือ "คล้ายกับ"

มีลักษณะสำคัญ คือ เมื่อยังเป็นลูกปลาวัยอ่อนจะมีแต้มกลมเรียงกันในแนวด้านข้างลำตัว 3-5 แต้ม ซึ่งรวมทั้งแต้มบริเวณคอดหาง และมีแต้มที่จุดเริ่มต้นของครีบหลัง ก้านครีบแข็งมีขอบเป็นซี่จักรแข็ง เกือบทุกชนิดมีหนวดบนขากรรไกรบนสองคู่ ยกเว้นในบางชนิด มีเกล็ดที่มีท่อในแนวเส้นข้างลำตัว 22-32 เกล็ด  

## การจำแนก
ปัจจุบันแยกออกได้เป็น 47 ชนิด

* *[[Barbodes amarus]]* Herre, 1924 
* *[[Barbodes aurotaeniatus]]* (Tirant, 1885)
* *[[Barbodes banksi]]* (Herre, 1940)
* *[[Barbodes baoulan]]* Herre, 1926 
* *[[Barbodes binotatus]]* (Valenciennes, 1842) 
* *[[Barbodes bovanicus]]* (Day, 1877) 
* *[[Barbodes bunau]]* (Rachmatika, 2005)
* *[[Barbodes carnaticus]]* (Jerdon, 1849)
* *[[Barbodes cataractae]]* (Fowler, 1934)
* *[[Barbodes clemensi]]* Herre, 1924
* *[[Barbodes disa]]* Herre, 1932
* *[[Barbodes dorsimaculatus]]* (Ahl, 1923) 
* *[[Barbodes dunckeri]]* (Ahl, 1929)
* *[[Barbodes elongatus]]* (Ōshima, 1920)
* *[[Barbodes everetti]]* (Boulenger, 1894) 
* *[[Barbodes flavifuscus]]* Herre, 1924 
* *[[Barbodes hemictenus]]* Jordan & Richardson, 1908
* *[[Barbodes herrei]]* (Fowler, 1934)
* *[[Barbodes ivis]]* (Seale, 1910)
* *[[Barbodes joaquinae]]* (Wood, 1968)
* *[[Barbodes katolo]]* Herre, 1924
* *[[Barbodes kuchingensis]]* (Herre, 1940)
* *[[Barbodes lanaoensis]]* Herre, 1924 
* *[[Barbodes lateristriga]]* (Valenciennes, 1842) 
* *[[Barbodes lindog]]* Herre, 1924 
* *[[Barbodes manalak]]* Herre, 1924 
* *[[Barbodes manguaoensis]]* (Day, 1914)
* *[[Barbodes microps]]* (Günther, 1868)
* *[[Barbodes montanoi]]* (Sauvage, 1881)
* *[[Barbodes pachycheilus]]* (Herre, 1924)
* *[[Barbodes palaemophagus]]* (Herre, 1924)
* *[[Barbodes palata]]* Herre, 1924
* *[[Barbodes palavanensis]]* (Boulenger, 1895)
* *[[Barbodes polylepis]]* Chen & Li, 1988
* *[[Barbodes quinquemaculatus]]* (Seale & Bean, 1907)
* *[[Barbodes resimus]]* (Herre, 1924)
* *[[Barbodes rhombeus]]* (Kottelat, 2000)
* *[[Barbodes sealei]]* Herre, 1933
* *[[Barbodes semifasciolatus]]* (Günther, 1868) 
* *[[Barbodes sirang]]* Herre, 1932 
* *[[Barbodes stigma]]* (Valenciennes, 1844)
* *[[Barbodes tras]]* Herre, 1926
* *[[Barbodes truncatulus]]* (Herre, 1924) 
* *[[Barbodes tumba]]* Herre, 1924
* *[[Barbodes umalii]]* (Wood, 1968)
* *[[Barbodes wynaadensis]]* (Day, 1873)
* *[[Barbodes xouthos]]* (Kottelat & Tan, 2011)

หมายเหตุ: มอริส ก็อตลา นักมีนวิทยาชาวสวิส มีความเห็นว่าปลาในสกุลนี้ยังไม่มีข้อยุติ เนื่องจากมีความเห็นว่าการกระจายพันธุ์ของปลาในสกุลนี้ครอบคลุมแต่เฉพาะเอเชียตะวันออกเฉียงใต้และฟิลิปปินส์ แต่หลายชนิดในสกุลนี้ ได้แก่ *B. bovanicus*, *B. carnaticus*, *B. elongatus*, *B. polylepis* และ *B. wynaadensis* มีถิ่นกระจายพันธุ์อยู่นอกจากพื้นที่เหล่านี้

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียน
ปลาเชอรี่บาร์บ

**ปลาเชอรี่บาร์บ** (; ) ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลำตัวเพรียวยาวแบนข้าง พื้นสีลำตัวและครีบต่าง ๆ มีสีชมพูหรือสีชมพูอมแดง ด้านหลังมีสีน้ำตาล กลางลำตัวมีแถบสีคล้ำยาวตั้งแต่ปลายปากจรดโคนหาง บริเวณเหงือกมีสีแดง ปลาตัวผู้มีลำตัวเพรียวยาวกว่าตัวเมีย ลำตัวและครีบมีสีเข้มสดสวยกว่า มีขนาดความยาวเฉลี่ยประมาณ 6 เซนติเมตร

เป็นปลาท้องถิ่นที่มีถิ่นกำเนิดในประเทศศรีลังกา มีความว่องไวปราดเปรียวและมีพฤติกรรมอาศัยอยู่รวมกันเป็นฝูง วางไข่ครั้งละประมาณ 200-300 ฟองตามพืชน้ำ และใช้เวลาฟักประมาณ 2 วัน เช่นเดียวกับปลาชนิดอื่นที่ใกล้เคียงกัน 

เป็นปลาที่นิยมเลี้ยงกันเป็นปลาสวยงาม

## อ้างอิง

## แหล่งข้อมูลอื่น
Mary is happy, Mary is happy

**Mary is happy, Mary is happy** เป็นภาพยนตร์ไทย เขียนบทและกำกับโดยนวพล ธำรงรัตนฤทธิ์ โดยนำเรื่องราวจากทวิตเตอร์ของผู้ใช้ @marylony  จำนวน 410 ทวีต มาสร้างเป็นภาพยนตร์ นำแสดงโดย พัชชา พูนพิริยะ และชนนิกานต์ เนตรจุ้ย เข้าฉายเมื่อวันที่ 28 พฤศจิกายน พ.ศ. 2556 เฉพาะโรงภาพยนตร์เฮาส์ ลิโด เอสพลานาด ซีนีเพล็กซ์ รัชดาภิเษก เมเจอร์ ซีนีเพล็กซ์ เซ็นทรัลพลาซา เชียงใหม่ แอร์พอร์ต และ อีจีวี เทสโก้ โลตัส เอกซ์ตรา ขอนแก่น

ภาพยนตร์เรื่องนี้ได้รับการเสนอเข้าชิงรางวัลภาพยนตร์แห่งชาติ สุพรรณหงส์ ครั้งที่ 23 จำนวน 10 สาขา และได้รับรางวัล 4 สาขา ได้แก่ นักแสดงนำหญิงยอดเยี่ยม นักแสดงสมทบหญิงยอดเยี่ยม ลำดับภาพยอดเยี่ยม และถ่ายภาพยอดเยี่ยม

## เพลงประกอบภาพยนตร์
* ฯลฯ - PART TIME MUSICIANS

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2556
หมวดหมู่:ภาพยนตร์ที่กำกับโดย นวพล ธำรงรัตนฤทธิ์
โรสิด

**โรสิด** (rosids) เป็นเคลดขนาดใหญ่ของพืชมีดอก ประกอบด้วย 70,000 สปีชีส์ ซึ่งมากกว่าหนึ่งในสี่ของพืชมีดอกทั้งหมดเคลดนี้แบ่งเป็น 16 - 20 อันดับ ขึ้นกับระบบการจัดจำแนก  อันดับเหล่านี้แบ่งเป็นวงศ์ได้ประมาณ 140 วงศ์ 

## วิวัฒนาการชาติพันธุ์
นี่คือวิวัฒนาการชาติพันธุ์จากเว็บไซต์Angiosperm Phylogeny Group

## อ้างอิง

หมวดหมู่:พืชใบเลี้ยงคู่
สโมสรฟุตบอลจังหวัดสมุทรสงคราม ในฤดูกาล 2556

การแข่งขันฟุตบอลของสโมสรฟุตบอลสมุทรสงคราม เอฟซี ปี พ.ศ. 2556

## ผู้เล่น
### ชุดผู้เล่นไทยพรีเมียร์ลีก

## สโมสร

### เจ้าหน้าที่และผู้จัดการทีม



### อื่นๆ



## การแข่งขัน

## อ้างอิง

หมวดหมู่:สโมสรฟุตบอลสมุทรสงคราม
แพทย์ฝึกหัด

**แพทย์ฝึกหัด** (หรือ**ศัลยแพทย์ฝึกหัด**) เป็นแพทย์ที่สำเร็จการศึกษาจากโรงเรียนแพทย์และได้รับปริญญาทางการแพทย์แล้ว แต่ยังไม่มีใบอนุญาตประกอบวิชาชีพแพทย์ และอยู่ในช่วงฝึกงาน ภายใต้การดูแลของอาจารย์แพทย์ แพทย์ฝึกหัดจะได้เรียนรู้การวินิจฉัยและรักษาผู้ป่วย การจัดทำบันทึกทางการแพทย์ รวมถึงการรับมือกับสถานการณ์ที่หลากหลาย โดยทั่วไป การเรียนแพทย์มักจะจบลงด้วยช่วงฝึกภาคปฏิบัติ แต่รูปแบบของการฝึก รวมถึงเนื้อหาในภาคทฤษฎีและภาคปฏิบัติจะแตกต่างกันไปในแต่ละประเทศ เช่นเดียวกับคำศัพท์ที่ใช้เรียก (ดูเพิ่มเติมได้ในหัวข้อ แพทยศาสตรศึกษา และ โรงเรียนแพทย์)

## ออสเตรเลีย
ในออสเตรเลีย หลังเรียนจบ แพทย์ฝึกหัดจะต้องทำงานในโรงพยาบาลที่ได้รับการรับรองเป็นเวลา 1 ปี จึงจะได้รับใบอนุญาต ปีนี้ การลงทะเบียนแบบมีเงื่อนไขจะเรียกว่าปีฝึกงาน การฝึกงานไม่จำเป็นต้องทำในโรงพยาบาลที่อยู่ในรัฐเดียวกับคณะแพทยศาสตร์ที่นักศึกษาแพทย์เรียนจบมา

## อ้างอิง

หมวดหมู่:แพทยศาสตรศึกษา
การขยายในคอร์เทกซ์

**การขยายในคอร์เทกซ์**  () เป็นคำชี้บอกว่า  นิวรอนกี่ตัวในคอร์เทกซ์สายตา
มีหน้าที่แปลผลเกี่ยวกับตัวกระตุ้นขนาดหนึ่ง โดยเป็นฟังก์ชั่นของตำแหน่งในลานสายตา 
คือ  ที่ตรงกลางลานสายตา  ซึ่งตรงกับตำแหน่งรอยบุ๋ม  (fovea)  ของจอตา
มีนิวรอนจำนวนมากที่แปลผลข้อมูลจากเขตเล็ก ๆ ในลานสายตา
แต่ถ้าเห็นตัวกระตุ้นเดียวกันในส่วนรอบนอกของลานสายตา  (คือห่างออกไปจากศูนย์กลาง)
จะมีนิวรอนน้อยกว่ามากที่แปลผลข้อมูล
การลดจำนวนนิวรอนแปลข้อมูลต่อเขตลานสายตาไปตามลำดับ  ที่เริ่มต้นจากรอยบุ๋มจอตา  (คือจากศูนย์กลางลานสายตา)  ไปสุดที่ส่วนรอบนอกเช่นนี้
เกิดขึ้นตามจุดต่าง ๆ ตามวิถีประสาทของระบบสายตา  เริ่มต้นตั้งแต่กระทั่งที่เรตินา

เพื่อการกำหนดจำนวน  เราปกติใช้  **ตัวคูณการขยายในคอร์เทกซ์**  ()   ซึ่งมีหน่วยเป็นมิลลิเมตรของพื้นที่ในคอร์เทกซ์ต่อองศาของมุมการเห็น
ถ้ากำหนดหน่วยอย่างนี้  (คือตัวคูณสูงหมายถึงมีนิวรอนเป็นจำนวนมากที่ประมวลผลข้อมูลในเขตวงกลมกำหนดด้วยองศานั้น)  ตัวคูณการขยายในคอร์เทกซ์ที่รอยบุ๋มจอตากับเขตส่วนรอบนอก  
มีความแตกต่างประมาณ 100 เท่าในคอร์เทกซ์สายตาปฐมภูมิ  (V1) ในไพรเมต (Daniel and Whitteridge 1961)

การมีจำนวนนิวรอนที่ลดลงเพื่อประมวลผลสำหรับเขต ๆ หนึ่งของลานสายตา  ก็จะหมายถึงว่า นิวรอนแต่ละตัวต้องมีลานรับสัญญาณ  (receptive field)  ที่มีขนาดใหญ่ยิ่งขึ้น
และเนื่องจากว่านิวรอนแต่ละตัว  ต้องทำการประมวลผลต่อเขตลานสายตาที่ใหญ่ขึ้น
ความคมชัดในการเห็นจึงจะดีที่สุดตรงกลางลานสายตา  และแย่ที่สุดในส่วนรอบนอก

ในคอร์เทกซ์สายตาปฐมภูมิ  ตัวคูณการขยายในคอร์เทกซ์
เรียกอีกอย่างหนึ่งว่า  **M scaling**  (โดยที่ M หมายถึง "magnification การขยาย")
เขตสายตาต่าง ๆ ในเปลือกสมองมีการให้ความสำคัญที่รอยบุ๋มจอตาที่ต่างกัน
เขตที่มีหน้าที่วิเคราะห์รูปร่างและลักษณะผิว  (เช่นเขตสายตา V4) มักจะมีตัวคูณการขยายในคอร์เทกซ์ที่สูงในเขตรอบ ๆ รอยบุ๋มจอตา
และมีตัวคูณที่ต่ำในเขตรอบนอกลานสายตา
โดยเปรียบเทียบกันแล้ว  เขตสายตาอื่น ๆ ในคอร์เทกซ์  มีตัวคูณที่ค่อย ๆ ลดลง   จากที่รอยบุ๋มจอตาไปสุดที่ส่วนรอบนอกของลานสายตา  (เช่นเขต dorsomedial area หรือที่เรียกว่า  V6)

## อ้างอิง

* Daniel PM, Whitteridge D (1961) The representation of the visual field on the cerebral cortex in monkeys. Journal of Physiology 159:203-21.

## ดูเพิ่ม
*Retinotopy

หมวดหมู่:สมองใหญ่
หมวดหมู่:ระบบการมองเห็น
คณะคามิลเลียน

**คณะผู้รับใช้ผู้ป่วย** (; ) หรือ**คณะนักบุญคามิลโล** (Order of St. Camillus) หรือที่รู้จักในนาม**คณะคามิลเลียน** (Camillians) เป็นคณะนักบวชคาทอลิกที่นักบุญกามิลโล เด เลลลิส ก่อตั้งขึ้น เน้นพันธกิจด้านการพยาบาลผู้ป่วย

## ประวัติ
ระหว่างที่กามิลโลรักษาอาการบาดเจ็บข้อเท้าอยู่ที่โรงพยาบาลซันจาโกโม ท่านตระหนักถึงความสำคัญของการพยาบาลผู้ป่วยยากไร้ ประกอบกับความประทับใจในความเมตตาของนักบุญฟีลิปโป เนรีที่อุทิศตนช่วยเหลือผู้ตกทุกข์ได้ยาก กามิลโลจึงตั้งใจอุทิศตนทำงานช่วยเหลือผู้ป่วยโดยเฉพาะ ตอนแรกท่านทำงานอยู่ที่โรงพยาบาลแห่งเดิมจนขึ้นมาเป็นผู้อำนวยการโรงพยาบาล ต่อมาท่านเห็นว่าไม่สามารถทำงานได้เต็มที่ จึงแยกออกมาตั้งคณะขึ้นเอง

ในปี ค.ศ. 1584 ท่านได้รับศีลอนุกรมเป็นบาทหลวง และร่วมกับสหายอีกสองคนตั้งเป็น**คณะผู้รับใช้ผู้ป่วย** เน้นทำงานช่วยเหลือดูแลผู้ป่วยยากไร้ตามสถานที่ต่าง ๆ โดยเริ่มจากโรงพยาบาลพระจิตที่กรุงโรมในปี ค.ศ. 1585 ต่อมาขยายงานไปดูแลผู้ป่วยที่เนเปิลส์ด้วยตั้งแต่ปี ค.ศ. 1588 ต่อมาในปี ค.ศ. 1591 คณะนักบวชของท่านจึงได้รับการรับรองอย่างเป็นทางการจากสมเด็จพระสันตะปาปาเกรกอรีที่ 14

## ในประเทศไทย
นักบวชคณะคามิลเลียนมาถึงประเทศไทยครั้งแรก 3 คน เมื่อวันที่ 21 มกราคม ค.ศ. 1952  แล้วเริ่มปฏิบัติหน้าที่ในเขตมิสซังราชบุรี โดยได้รับมอบสถานพยาบาลขนาดเล็กของหลวงสิทธิเทพการ (กิมเลี้ยง วังตาล) มาปรับเป็นบ้านพักนักบวชของคณะในชื่อบ้านนักบุญยอแซฟ และเปิดเป็น**โรงพยาบาลซานคามิลโล**เมื่อวันที่ 8 สิงหาคม ค.ศ. 1953 

ปัจจุบัน กิจการของมูลนิธิคณะนักบุญคามิลโลแห่งประเทศไทยมีดังนี้
# โรงพยาบาลซานคามิลโล อำเภอบ้านโป่ง จังหวัดราชบุรี
# โรงพยาบาลคามิลเลียน กรุงเทพมหานคร
# คามิลเลียน โซเชียล เซนเตอร์ จังหวัดปราจีนบุรี
# คามิลเลียน โซเชียล เซนเตอร์ จังหวัดนครปฐม
# ศูนย์อบรมเยาวชนคามิลเลียน จังหวัดชลบุรี
# คามิลเลียน โซเชียล เซนเตอร์ จังหวัดระยอง
# คามิลเลียน โซเชียล เซนเตอร์ จังหวัดจันทบุรี
# คามิลเลียน โซเชียล เซนเตอร์ จังหวัดเชียงราย
# คามิลเลียน บ้านเพื่อคนพิการ กรุงเทพมหานคร
# คามิลเลียน โซเชียล เซนเตอร์ จังหวัดพังงา
#บ้านผู้สูงอายุคามิลเลียน พัฒนาการ กรุงเทพมหานคร
# บ้านผู้สูงอายุ​ราช​สีมา​ จังหวัดนครราชสีมา​

## อ้างอิง

หมวดหมู่:คณะนักบวชคาทอลิก
หมวดหมู่:องค์การที่ก่อตั้งในปี พ.ศ. 2125
เทศบาลตำบลโคกสวาย (จังหวัดนครราชสีมา)

**เทศบาลตำบลโคกสวาย** เป็นเทศบาลแห่งหนึ่งใน อำเภอโนนไทย จังหวัดนครราชสีมา

## ที่ตั้งและอาณาเขต
เทศบาลตำบลโคกสวาย ตั้งอยู่ห่างจากจังหวัดนครราชสีมาไปตามถนนสุรนารายณ์ (ทางหลวงแผ่นดินหมายเลข 205) 39 กิโลเมตร และห่างจากอำเภอโนนไทย 9 กิโลเมตร มีอาณาเขตติดต่อดังนี้

* **ทิศเหนือ** ติดต่อกับ ตำบลพังเทียม อำเภอพระทองคำ และตำบลสายออ อำเภอโนนไทย จังหวัดนครราชสีมา
* **ทิศตะวันออก** ติดต่อกับ ตำบลพังเทียม อำเภอพระทองคำ จังหวัดนครราชสีมา
* **ทิศใต้** ติดต่อกับ ตำบลโนนไทย อำเภอโนนไทย จังหวัดนครราชสีมา
* **ทิศตะวันตก** ติดต่อกับ ตำบลสายออ อำเภอโนนไทย จังหวัดนครราชสีมา

## ชุมชน
เทศบาลตำบลโคกสวาย แบ่งเขตการปกครองออกเป็น 7 หมู่บ้าน 8 ชุมชน ดังนี้
* หมู่ที่ 1 ชุมชนบ้านสายออ (อยู่ในเขตเทศบาลบางส่วน)
* หมู่ที่ 3 ชุมชนบ้านบุ 
* หมู่ที่ 4 ชุมชนบ้านโคกพัฒนา 1 และ ชุมชนบ้านโคกพัฒนา 2 
* หมู่ที่ 5 ชุมชนบ้านสวาย
* หมู่ที่ 8 ชุมชนบ้านม่วง 
* หมู่ที่ 9 ชุมชนบ้านสระตอง 
* หมู่ที่ 10 ชุมชนบ้านห้วย 

## ประชากร
จำนวนประชากร ณ กุมภาพันธ์ 2553
จำนวนทั้งสิ้น 5,473 คน เป็นชาย 2,717 คน เป็นหญิง 2,756 คน

## อ้างอิง

โคกสวาย
สัจนิยมโดยตรงและสัจนิยมโดยอ้อม

400px|thumb|right|หลักสัจนิยมโดยตรงเสนอว่า เรารับรู้โลกโดยตรง

คำถามว่า ระหว่าง **สัจนิยมโดยตรง**
( หรือ naive realism) หรือว่า **สัจนิยมโดยอ้อม** ( หรือ representational realism) ความคิดหรือหลักปรัชญาประเภทไหนตรงกับความเป็นจริงในโลก
เป็นคำถามที่เกิดขึ้นในปรัชญาสัญชาน (philosophy of perception) หรือจิตปรัชญา (philosophy of mind)
จากข้อโต้แย้งกันในเรื่องธรรมชาติของประสบการณ์ความรู้สึก (conscious experience) 
เป็นปัญหาเกี่ยวกับญาณวิทยาว่า โลกที่เรารับรู้นั้นเป็นตัวโลกเองจริง ๆ (คือสิ่งที่เรารับรู้เป็นจริงอย่างนั้นเลย)
หรือว่า เป็นเพียงแต่แบบภายใน (หรือแบบจำลอง) ที่สร้างขึ้นโดยกระบวนการประสาทในสมอง (คือสิ่งที่เรารับรู้เป็นเพียงแต่แบบจำลองของความจริงที่ระบบประสาทสร้างขึ้น)

## สัจนิยมสามัญ
**สัจนิยมสามัญ** () เป็นสัจนิยมโดยตรง ที่มีความคิดตรงข้ามกับ**สัจนิยมอาศัยตัวแทน** (representative realism) ที่เป็นสัจนิยมโดยอ้อม
หลักสัจนิยมอาศัยตัวแทนเสนอประเด็นทางปรัชญาว่า ประสบการณ์ความรู้สึกเกี่ยวกับโลกในใจของเรา ไม่ได้เป็นลักษณะจริง ๆ ของโลก
แต่เป็นลักษณะของตัวแทนภายใน เป็นความเป็นจริงเสมือน (Virtual reality) เป็นก๊อปปี้ เป็นแบบของโลก

## สัจนิยมโดยอ้อม
**สัจนิยมโดยอ้อม** โดยกว้าง ๆ แล้ว ก็เหมือนกับทฤษฎีการรับรู้ (หรือสัญชาน) ที่ยอมรับกันในวิทยาศาสตร์ธรรมชาติ
ที่แสดงว่า เราไม่รู้และไม่สามารถที่จะรู้โลกภายนอก ๆ อย่างที่มันเป็นจริง ๆ
แต่สามารถเพียงแค่รู้ไอเดีย (รอยประทับทางใจ หรือชื่อ) และความเข้าใจ (คือการทำความเข้าใจโดยใช้ข้อมูลที่มีอยู่) ของเราที่เกี่ยวกับโลกเท่านั้น

## คำอธิบาย
การรู้โดยตัวแทนเป็นสมมุติฐานที่สำคัญในทฤษฎี Cognitivism ของจิตวิทยา
คือนักสัจนิยมโดยตัวแทนย่อมปฏิเสธว่า "ความรู้โดยตรง"
เป็นแบบความคิดที่ไม่ขัดแย้งกันในตัว
เนื่องจากว่า ความรู้จะมีได้ก็ต้องอาศัยกระบวนการอย่างอื่นเท่านั้น
คือความรู้เกี่ยวกับโลกของเรา ความจริงแล้วเป็นการแปลความหมายทางประสาทสัมผัส
เป็นข้อมูลที่สืบมาจาก (แต่ไม่ใช่) โลกภายนอกที่มีอยู่จริง ๆ
ทฤษฎีนัยตรงกันข้ามว่า เราสามารถรับรู้โลกภายนอกที่ไม่มีการจำกัดจากอวัยวะรับรู้ความรู้สึกของเรา และไม่มีการแปลการสื่อความหมาย
ย่อมปรากฏว่าไม่คล้องจองกับเหตุการณ์ในชีวิตประจำวันที่สามารถสังเกตเห็นได้

## ดูเพิ่ม
* ประสบการณ์ผิดธรรมดา
* ประสาทสัมผัส
* แผนที่ภูมิลักษณ์ของระบบประสาท
* ปรมัตถธรรม (พุทธศาสนา)

## เชิงอรรถและอ้างอิง

## แหล่งข้อมูลอื่น
* Online papers on representationalism, by various
authors, compiled by David Chalmers
* This is a simulation - A short article, 0
* This is a simulation - A short article,
aimed at the general public, arguing for the representative theory of perception.
* Harold I. Brown, "Direct Realism, Indirect Realism, and Epistemology". Philosophy and
Phenomenological Research, Vol. 52, No. 2. (Jun., 1992), pp.&nbsp;341-363.
* What Do We
Perceive and How Do We Perceive It? (PDF file)  
* Neurological explanation for paranormal experiences 
* The Representationalism Web Site
* McCreery, C. (2006) "Perception and Hallucination: the Case for Continuity." Oxford: Oxford Forum. An analysis of empirical arguments for representationalism. Online PDF 

หมวดหมู่:ประชานศาสตร์
หมวดหมู่:สัญชาน
หมวดหมู่:ทฤษฎีของญาณวิทยา
หมวดหมู่:สัจนิยม
หมวดหมู่:ทวินิยม
หมวดหมู่:จิตปรัชญา
ACC

**ACC** เป็นอักษรย่อ ที่อาจจะหมายถึง
* Anterior cingulate cortex หมายถึงส่วนหน้าของเปลือกสมองส่วน cingulate cortex ซึ่งมีรูปคล้ายกับ "คอเสื้อ" ที่ล้อมส่วนหน้าของใยประสาทเชื่อมซีกสมองที่เรียกว่า corpus callosum

* ภาวะไม่สร้าง corpus callosum (Agenesis of the corpus callosum) เป็นความผิดปกติแต่กำเนิดที่ร่างกายไม่สร้าง corpus callosum โดยบางส่วนหรือโดยสิ้นเชิง
* โรงเรียนอัสสัมชัญพาณิชยการ (Assumption Commercial College) เป็น ร.ร. ในเครือมูลนิธิเซนต์คาเบรียลอยู่ที่เซนต์หลุยส์ซอย 2 เขตสาทร กรุงเทพมหานคร
ปลาเป้า

**ปลาเป้า** () เป็นสกุลของปลาปักเป้าสกุลหนึ่ง ในวงศ์ปลาปักเป้าฟันสี่ซี่ (Tetraodontidae) 

ใช้ชื่อสกุลว่า *Pao* (/เป้า/) ซึ่งหมายถึง "ถุง" หรือ "กระเป๋า" ในภาษาไทยหรือภาษาลาว โดยทั่วไปแล้วหมายถึง "ปลาปักเป้า" ทั้งในภาษาไทยและภาษาลาว ("เป้า" เป็นคำที่ใช้เรียก ปลาปักเป้าในภาษาอีสาน ) โดยปลาปักเป้าในสกุลนี้ เป็นปลาปักเป้าขนาดเล็กอาศัยอยู่ในน้ำจืดหรือน้ำกร่อยในบางชนิด พบมากในแหล่งน้ำต่าง ๆ โดยเฉพาะในภาคอีสานของไทยและลาว

ในช่วงฤดูวางไข่ ปลาจะดุร้ายก้าวร้าวมากเป็นพิเศษ เนื่องจากหวงแหนไข่ จะกัดหรือทำร้ายผู้ที่บุกรุกถิ่นที่อยู่หรือถิ่นวางไข่ ไม่เว้นแม้กระทั่งมนุษย์ โดยปลาขนาด 20 เซนติเมตร จะกัดด้วยฟันอันแหลมคมเป็นแผลกว้างประมาณ 1 เซนติเมตร 

## การจำแนก
มีทั้งสิ้น 13 ชนิด โดยแยกออกมาจากสกุล *[[Tetraodon]]*

* *[[Pao abei]]* (Roberts, 1998) (ปลาปักเป้าจุดส้ม, ปลาปักเป้าจุดแดง)
* *[[Pao baileyi]]* (Sontirat, 1989) (ปลาปักเป้าขน)
* *[[Pao bergii]]* (Popta, 1905)
* *[[Pao brevirostris]]* (Benl, 1957) (ปลาปักเป้าบึง, ปลาปักเป้าดำแม่น้ำโขง)
* *[[Pao cambodgiensis]]* (Chabanaud, 1923) (ปลาปักเป้าปากยาว, ปลาปักเป้าปากขวด)
* *[[Pao cochinchinensis]]* (Steindachner, 1866) (ปลาปักเป้าดำ)
* *[[Pao fangi]]* (Pellegrin & Chevey, 1940) 
* *[[Pao hilgendorfii]]* (Popta, 1905)
* *[[Pao leiurus]]* (Bleeker, 1850) (ปลาปักเป้าน้ำจืด)
* *[[Pao ocellaris]]* (Klausewitz, 1957)
* *[[Pao palembangensis]]* (Bleeker, 1852) (ปลาปักเป้าท้องตาข่าย)
* *[[Pao suvattii]]* (Sontirat, 1989) (ปลาปักเป้าควาย, ปลาปักเป้าสุวัตถิ)
* *[[Pao turgidus]]* (Kottelat, 2000)

## อ้างอิง

## แหล่งข้อมูลอื่น

หมวดหมู่:วงศ์ปลาปักเป้าฟันสี่ซี่
เทศบาลตำบลโนนสูง

**เทศบาลตำบลโนนสูง** อาจหมายถึง
* เทศบาลตำบลโนนสูง อำเภอโนนสูง จังหวัดนครราชสีมา
* เทศบาลตำบลโนนสูง อำเภอขุนหาญ จังหวัดศรีสะเกษ
* เทศบาลตำบลโนนสูง อำเภอยางตลาด จังหวัดกาฬสินธุ์

โนนสูง
เทศบาลตำบลกุดจิก

**เทศบาลตำบลกุดจิก** อาจหมายถึง
* เทศบาลตำบลกุดจิก อำเภอสูงเนิน จังหวัดนครราชสีมา
* เทศบาลตำบลกุดจิก อำเภอท่าคันโท จังหวัดกาฬสินธุ์

กุดจิก
สุทธิพงศ์ ทัดพิทักษ์กุล

**สุทธิพงศ์ ทัดพิทักษ์กุล** (เกิด 27 พฤศจิกายน พ.ศ. 2507)  อดีตกรรมการบริหารพรรคประชากรไทย

## ประวัติ
สุทธิพงศ์ เกิดเมื่อวันที่ 27 พฤศจิกายน พ.ศ. 2507 ที่โรงพยาบาลศิริราช เรียนชั้นประถมที่โรงเรียนเซนต์จอห์น เรียนระดับมัธยมที่ประเทศสหรัฐอเมริกา จบระดับปริญญาตรีด้าน เศรษฐศาสตร์ที่ UCLA และปริญญาโทจาก University of Southern California ในสาขาเศรษฐศาสตร์เช่นกัน ในปี พ.ศ. 2561 เขาเปิดเผยว่าเขามีภรรยา 3 คน และลูก 7 คน

## งานการเมือง
สุทธิพงศ์ เป็นกรรมการบริหารพรรคประชากรไทย ในยุคสมัคร สุนทรเวช เป็นหัวหน้าพรรค เมื่อวันที่ 14 กุมภาพันธ์ พ.ศ. 2540 ในลำดับที่ 57แต่พ้นจากตำแหน่งกรรมการบริหารพรรคพร้อมกับมนตรี สุวรรณน้อย เมื่อวันที่ 29 ธันวาคม พ.ศ. 2540

## ผลงาน
*ดูบทความหลักที่ [[เบิร์ดกะฮาร์ท]]*

สุทธิพงศ์เคยดำรงตำแหน่งผู้ประกาศข่าวในหลายสถานีโทรทัศน์ เริ่มต้นในช่วงปี พ.ศ. 2534–2537 โดยทำหน้าที่ผู้ประกาศข่าวรายการ Morning News ข่าวเช้าภาคภาษาอังกฤษ ทางสถานีโทรทัศน์ไทยทีวีสีช่อง 9 อ.ส.ม.ท.

ต่อมาในช่วงปี พ.ศ. 2539–2540 ได้ย้ายไปทำหน้าที่ผู้ประกาศข่าวภาคค่ำทางสถานีโทรทัศน์สีกองทัพบกช่อง 7 จากนั้นจึงเข้าร่วมงานกับสถานีโทรทัศน์ไทยทีวีสีช่อง 3 ในตำแหน่งผู้ประกาศข่าวภาคค่ำ รายการระเบียงข่าว และเก็บตก โดยร่วมงานกับพรหมพร ยูวะเวส

นอกจากนี้ ในช่วงประมาณปี พ.ศ. 2552–2553 ยังเคยดำเนินรายการ สนามเป้าเล่าข่าว ทางสถานีวิทยุโทรทัศน์กองทัพบกอีกด้วย

### ภาพยนตร์
* เด็กหอ (2549) แสดงเป็น คุณพ่อต้น
* มอนสเตอร์ ปะทะ เอเลี่ยน (2552) พากย์เสียง ดร.ด๊อกโรช 
* สยามสแควร์ (2560) แสดงเป็น ดร. มานพ
* Bangkok Breaking มหานครเมือง(ห)ลวง (2564) แสดงเป็น เฮียวัฒน์
* Frozen Hot Boys แก๊งหิมะเดือด (2568) แสดงเป็น พ่อครูชม

## พิธีกร
* ชูรักชูรส ช่อง 3
* เกมอัจฉริยะ ช่อง 3
* HOW MUCH เท่าไหร่ ช่อง ไอทีวี
* หนังสือของพ่อ ช่อง 5
* กว่าจะเป็นดาว โมเดิร์นไนน์ทีวี
* SME ชี้ช่องรวย สถานีวิทยุโทรทัศน์แห่งประเทศไทย
* เป็นข่าว ช่อง 5
* Byrd Say Play Heart นาว 26
* เก๋าไม่แก่ ช่อง 5 (2560) คู่กับ มิณฑิตา วัฒนกุล
* ฟ้าเมืองไทย ช่อง 5
* ซูเปอร์แก๊ก ช่อง 7
* ห้องข่าวเช้านี้ ทีเอ็นเอ็น 24
* TNN Good Morning ทีเอ็นเอ็น 24
* เมืองไทยวาไรตี้

## อ้างอิง

## แหล่งข้อมูลอื่น
* 
*  (เฟซบุ๊กแฟนเพจเบิร์ดกะฮาร์ท)
* สุทธิพงศ์ ทัดพิทักษ์กุล ที่ยูทูบ

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักร้องนักแต่งเพลงชาวไทย
หมวดหมู่:นักกีตาร์ชาวไทย
หมวดหมู่:นักเปียโนชาวไทย
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวช่อง 5
หมวดหมู่:ผู้ประกาศข่าวช่อง 7
หมวดหมู่:นักการเมืองไทย
หมวดหมู่:พรรคประชากรไทย
หมวดหมู่:บุคคลจากโรงเรียนเซนต์จอห์น
ส้มสันดาน

**ส้มสันดาน**หรือ**ส้มข้าว **  เป็นไม้เลื้อยในวงศ์ Vitidaceae ไม่มีเนื้อไม้ลำต้นเป็นสี่เหลี่ยม โดยมีปีกบางๆตามยาวของลำต้น และมีคราบขาวตามลำต้น ต้นอ่อนสีม่วงอมแดง แก่เป็นสีเขียวแล้วเป็นสีน้ำตาลอมเทา ใช้หนวดในการยึดพันกับต้นไม้อื่น ใบเดี่ยว ขอบใบหยักเป็นคลื่น ก้านใบเรียวเล็ก ดอกช่อแบบแยกแขนง ออกตามซอกใบ กลีบเลี้ยงสีม่วง กลีบดอกสีเหลืองแกมเขียวผลเดี่ยว กลม ผิวเกลี้ยงเป็นมันอมเขียว เมื่ออ่อนสีม่วงแดง แก่แล้วเป็นสีดำ มีเมล็ดเดียว 

ใบรับประทานได้ ใส่ในต้มส้ม มีรสเปรี้ยวเป็นเอกลักษณ์ เถาใช้ดองเหล้าดื่มแก้ปวดเมื่อย แก้ไอ 

## อ้างอิง
* สุภาวรรณ วงค์คำจันทร์. ความหลากหลายทางชีวภาพ วนอุทยานถ้ำเพชรถ้ำทอง. นครสวรรค์: มหาวิทยาลัยราชภัฏนครสวรรค์. 2556 หน้า 67
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 147

หมวดหมู่:สกุลเถาคัน

หมวดหมู่:พืชที่รับประทานได้
หัสคุณ

**หัสคุณ**, **สมุย** หรือ **หมุย** () เป็นพืชในวงศ์ส้ม (Rutaceae) ต้นสีเขียว แก่แล้วเป็นสีน้ำตาลอมเทา แตกเป็นร่องตื้นตามยาว ใบประกอบแบบขนนกชั้นเดียว ผิวใบเรียบ จับดูแล้วรู้สึกเหนียว มีกลิ่นน้ำมันหอมระเหย ดอกช่อ ดอกบานเต็มที่กลีบม้วนไปด้านหลังเล็กน้อย กลีบดอกสีขาวแกมเหลือง ผลเดี่ยว ผิวเรียบ มีขนสั้นสีขาว ผิวมีน้ำมันจับอยู่ทั้งผล  เมื่ออ่อนสีเขียว แก่เป็นสีส้ม รากใช้ผสมกับรากปลาไหลเผือก ใช้เป็นยาแก้นิ่ว แก้หืด ขับพยาธิ 

## ลักษณะทางพฤษศาสตร์
หัสคุณเป็นไม้พุ่มขนาดเล็กถึงขนาดกลาง   สูงประมาณ 3 เมตร เปลือกลำต้นสีเทาคล้ายต้นส้มโอ  

**ใบ** ประกอบแบบขนนก มีใบย่อย 8–12 คู่ ใบย่อยรูปรีหรือรูปหอกยาว 4–8 เซนติเมตร ลักษณะยอดและใบอ่อนคล้ายกับมะกอก ผิวใบเกลี้ยงเป็นมันวาว                                                                              
**ดอก** เป็นช่อตามปลายกิ่งขนาดเล็กประมาณ 1.5 เซนติเมตร สีเทาอ่อน 
**ผล** สุกสีชมพู รสหวานเล็กน้อย    

## การขยายพันธุ์
ส่วนใหญ่จะขยายพันธุ์โดยการเพาะเมล็ด ปักชำ และตอนกิ่ง  

## อ้างอิง

* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 173

หมวดหมู่:วงศ์ส้ม
หมวดหมู่:สมุนไพร
ไทรนาครอมีรัม

ไทรนาครอมีรัม(trinacromerum) เป็นสัตว์เลื้อยคลานทะเลในกลุ่มเพลซิโอซอร์ขนาดเล็ก

หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:สัตว์เลื้อยคลานทะเล
หมวดหมู่:เพลสิโอซอร์
บาร์นสตาเบิล

**บาร์นสตาเบิล** () เป็นนครในบาร์นสตาเบิลเคาน์ตี รัฐแมสซาชูเซตส์ บาร์นสตาเบิลเป็นชุมชนที่ใหญ่ที่สุด ทั้งในพื้นที่บนบกและประชากรในเคปค้อด ตามการสำรวจสำมะโนประชากรสหรัฐอเมริกา ค.ศ. 2010 บาร์นสตาเบิลมีประชากร 45,193 คน เมืองนี้ประกอบด้วย 11 หมู่บ้าน (1 ในนั้นก็มีหมู่บ้านที่ชื่อบาร์นสตาเบิล) ภายในขอบเขตของเมือง หมู่บ้านที่ใหญ่ที่สุด คือ ไฮยานนิส บาร์นสตาเบิลยังชนะรางวัลออลอเมริกาซิตี้ประจำปี 2007
## ประวัติ
บาร์นสตาเบิลตั้งชื่อตามเมืองบาร์นสตาเปิลในเดวอน อังกฤษ พื้นที่นี้ถูกสำรวจเป็นครั้งแรกโดยบาร์โธโลมิว กอสโนลด์ใน พ.ศ. 2145 บาร์นสตาเบิลเป็นหนึ่งในเมืองแรกๆของการตั้งถิ่นฐาน คนที่เข้ามาตั้งถิ่นฐานส่วนใหญ่เป็นชาวไร่ มีผู้นำโดยโจเซฟ ฮอล ผู้ค้นพบบาร์นสตาเบิล
## บุคคลที่มีชื่อเสียง
* ทอมัส ฮินก์ลีย์ ผู้ว่าอานานิคมพลีมัธ
* จูดี การ์แลนด์ นักแสดงและนักร้อง
* จอห์น เอฟ. เคนเนดี ประธานาธิบดีสหรัฐอเมริกาคนที่ 35
* โจเซฟ พี. เคนเนดี ซีเนียร์ ทูตสหรัฐอเมริกาประจำสหราชอาณาจักรคนที่ 44
* โรเบิร์ต เอฟ. เคนเนดี อัยการสูงสุดของสหรัฐอเมริกาและสมาชิกวุฒิสภาจากรัฐนิวยอร์ก
## รายการอ้างอิง

หมวดหมู่:บาร์นสตาเบิล
หมวดหมู่:เมืองในเทศมณฑลบาร์นสตาเบิล
ปลาปักเป้าตาแดง

**ปลาปักเป้าตาแดง** () เป็นชื่อสกุลของปลาปักเป้าจำพวกหนึ่ง ในวงศ์ปลาปักเป้าฟันสี่ซี่ (Tetraodontidae) ใช้ชื่อสกุลว่า *Carinotetraodon* (/คา-ริ-โน-เต-ตรา-โอ-ดอน/; โดยคำว่า *carina* เป็นภาษาละตินหมายถึง "กระดูกงูเรือ" และ*tetraodon* คือ สกุล *[[Tetraodon]]* ซึ่งเป็นสกุลที่มีจำนวนสมาชิกมากของปลาปักเป้าในวงศ์นี้ ที่เคยจัดให้อยู่ในสกุลเดียวกันมาก่อน)

มีรูปร่างโดยรวม เป็นปลาขนาดเล็ก มีความยาวเต็มที่ไม่เกิน 4 นิ้ว ซึ่งนับว่าเล็กที่สุดในบรรดาปลาปักเป้าทั้งหมด มีรูปร่างคล้ายปลาปักเป้าในสกุล *Tetraodon* ซึ่งเคยอยู่ร่วมสกุลเดียวกันมาก่อน แต่ทว่ามีขนาดเล็กกวากันมาก ปลาปักเป้าในสกุลนี้มีจุดเด่น คือ มีดวงตาสีแดงคล้ายทับทิม ซึ่งสามารถกลิ้งกลอกไปมาได้  ตัวผู้และตัวเมียมีความแตกต่างระหว่างเพศอย่างเห็นได้ชัด โดยตัวผู้จะมีขนาดลำตัวที่ใหญ่กว่า ลำตัวโดยมากจะเป็นสีแดงหรือสีเทาอมแดง ขณะที่ตัวเมียมีขนาดเล็ก มีลำตัวสีเขียวมีลาดพาดตามลำตัว แต่สีพื้นของตัวผู้โดยปกติและเมื่อยังเล็กอยู่ก็เป็นสีเดียวกับตัวเมีย  และสามารถปรับเปลี่ยนสีตามอารมณ์และสภาพแวดล้อมได้ด้วย ในการผสมพันธุ์ตัวผู้จะเปลี่ยนสีให้เข้มและพองผิวหนังลำตัวจนกลายเป็นเหนียงบริเวณใต้คางและใต้ท้อง 

พบในน้ำกร่อยและน้ำจืด ในภูมิภาคเอเชียใต้จนถึงเอเชียตะวันออกเฉียงใต้ มีทั้งหมด 6 ชนิด ได้แก่

**[[Carinotetraodon borneensis]]* 
**[[Carinotetraodon imitator]]* 
**[[Carinotetraodon irrubesco]]* 
**[[Carinotetraodon lorteti]]* – เป็นชนิดเดียวที่พบในประเทศไทย
**[[Carinotetraodon salivator]]* – อาจเป็นอีกชนิดที่พบได้ในประเทศไทย โดยพบได้ในแม่น้ำโกลกและแม่น้ำตาปี
**[[Carinotetraodon travancorius]]* 

นิยมเลี้ยงเป็นปลาสวยงาม โดยเฉพาะในชนิด *C. travancorius* ที่มีขนาดเล็กที่สุดในตู้ไม้น้ำเพื่อกำจัดหอย

## อ้างอิง

## แหล่งข้อมูลอื่น

หมวดหมู่:วงศ์ปลาปักเป้าฟันสี่ซี่
แอฟริกาตะวันออกของเยอรมนี

**แอฟริกาตะวันออกของเยอรมนี** (; ) เป็นอาณานิคมของจักรวรรดิเยอรมันและจักรวรรดิอาณานิคมเยอรมันมาตั้งแต่ปี พ.ศ. 2434 ถึง พ.ศ. 2461 ซึ่งปัจจุบันเป็น บุรุนดี รวันดา และ แทนซาเนีย

อาณานิคมก่อตั้งขึ้นเมื่อกองทัพเยอรมันนั้นปฏิวัติต่อต้านอาณานิคมในยุคทศวรรษ 1880 ต่อมาได้สิ้นสุดลงด้วยการถูกพิชิตในสงครามโลกครั้งที่ 1 และถูกแบ่งให้กับอังกฤษ กับเบลเยี่ยม และมีสถานะเป็นรัฐอารักขาของสันนิบาตชาติ

## ดูเพิ่ม
*จักรวรรดิเยอรมัน
*จักรวรรดิอาณานิคมเยอรมัน



หมวดหมู่:รัฐและดินแดนที่ก่อตั้งในปี พ.ศ. 2434
หมวดหมู่:สิ้นสุดในปี พ.ศ. 2461
หมวดหมู่:รัฐสิ้นสภาพในทวีปแอฟริกา
หมวดหมู่:อดีตอาณานิคมของเยอรมนี
หมวดหมู่:อดีตอาณานิคมในทวีปแอฟริกา
หมวดหมู่:อดีตรัฐในอารักขาของเยอรมนี
หมวดหมู่:แอฟริกาตะวันออก
ปลาตะเพียนลายหมากรุก

**ปลาตะเพียนลายหมากรุก** (; ) ปลาน้ำจืดชนิดหนึ่ง ในวงศ์ปลาตะเพียน (Cyprinidae) 

ถูกบรรยายทางวิทยาศาสตร์ครั้งแรกเมื่อปี ค.ศ. 1853 โดยเก็บตัวอย่างต้นแบบแรกได้จากทะเลสาบมานินเจา บนเกาะสุมาตรา ของอินโดนีเซีย จัดเป็นปลาเพียงชนิดเดียวในสกุล *Oliotius* ซึ่งเป็นสกุลที่ตั้งขึ้นมาเมื่อปี ค.ศ. 2013 แทนที่สกุลเดิม คือ *[[Puntius]]*  (ในบางข้อมูล ปลาตะเพียนลายหมากรุก จะใช้ชื่อสกุลว่า *[[Barbus]]* โดยใช้ชื่อวิทยาศาสตร์ว่า  *[[Barbus oligolepis]]*  ซึ่งแท้จริงแล้วเป็นปลาคนละชนิดกัน ในชนิดนี้เป็นปลาที่มีถิ่นกำเนิดในตุรกี)

มีลักษณะ คือ มีเกล็ดขนาดใหญ่ เกล็ดในแนวด้านข้างลำตัวมีจำนวน 17 เกล็ด เป็นเกล็ดที่มีลักษณะเป็นท่อเกล็ดเพียง 6-7 เกล็ด ด้านข้างของจะงอยปากจะมีติ่งเนื้อขนาดเล็กกระจายบริเวณด้านข้าง ก้านครีบแข็งมีขอบด้านท้ายเรียบ มีหนวดบริเวณขากรรไกรเฉพาะคู่สุดท้าย ริมฝีปากบาง 

มีขนาดยาวเต็มที่ประมาณ 5 เซนติเมตร โดยตัวผู้มีสีที่เข้มกว่าตัวเมียโดยเฉพาะบริเวณด้านหลัง กระจายพันธุ์ในแหล่งน้ำเฉพาะบนเกาะสุมาตราของอินโดนีเซีย เช่น ห้วย, แม่น้ำ, ทะเลสาบ โดยจะอาศัยอยู่ในน้ำที่มีค่าความเป็นกรดเป็นด่าง (pH) ค่อนข้างเป็นกรด คือ ค่า pH ประมาณ 6 และอุณหภูมิอยู่ระหว่าง 20-25 องศาเซลเซียส

นิยมเลี้ยงเป็นปลาสวยงาม เช่นเดียวกับปลาชนิดอื่น ๆ ที่มีลักษณะใกล้เคียงกัน ปัจจุบันได้มีการนำเข้าและถูกปล่อยแพร่พันธุ์ในแหล่งน้ำธรรมชาติในหลายประเทศของอเมริกากลางและอเมริกาใต้ เช่น โคลอมเบีย เหมือนเช่นปลาชนิดอื่นที่มีลักษณะใกล้เคียงกัน

## อ้างอิง

## แหล่งข้อมูลอื่น

หมวดหมู่:ปลาชนิดเดียว
หมวดหมู่:วงศ์ปลาตะเพียน
หมวดหมู่:ปลาตู้
ปลาตะเพียนลายมาเลย์

**ปลาตะเพียนลายมาเลย์**
() ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae) 

จัดเป็นปลาเพียงชนิดเดียวเท่านั้นที่อยู่ในสกุล *Striuntius* โดยเป็นสกุลใหม่ที่ตั้งขึ้นมาเมื่อปี ค.ศ. 2013 แทนที่สกุลเดิม คือ *[[Puntius]]* โดยคำว่า *Striuntius* มาจากภาษาละตินคำว่า "striatus" หมายถึง "ลาย" หรือ "ริ้ว" และคำว่า *Puntius* ซึ่งเป็นชื่อสกุลเดิม 

มีลักษณะทั่วไปคล้ายกับปลาตะเพียนลาย (*Desmopuntius johorensis*) ซึ่งเดิมเคยอยู่ร่วมสกุลเดียวกันมา แต่ม่ความแตกต่างกันคือ ปลาตะเพียนลายมาเลย์จะไม่มีหนวดที่มุมปาก (แต่ก็พบมีบางตัวที่มี แต่ก็เป็นหนวดคู่หลังที่มีความยาวสั้นมาก)  ขอบท้ายของริมฝีปากจะไม่ม้วนเข้า นอกจากนี้แล้วตามลำตัวมีลายตามยาว 4-6 แถบ โดยลายดังกล่าวจะพบได้ทุกช่วงวัย ไม่เหมือนกับปลาตะเพียนลายจะมีลายตามยาวเมื่อเป็นปลาวัยโตแล้ว มีก้านครีบแข็งที่ครีบหลัง มีขอบเป็นซี่จักร เกล็ดมีลักษณะเป็นท่อในแนวเส้นข้างลำตัวประมาณ 25-28 เกล็ด

ปลาตะเพียนลายมาเลย์ มีความยาวเต็มที่ประมาณ 5.3 เซนติเมตร (2.1 นิ้ว) พบในบึงน้ำหรือหนองน้ำที่มีพืชน้ำขึ้นหนาแน่น และมีสภาพน้ำเป็นกรดอ่อน ๆ สีชาเช่น ป่าพรุ ในแหลมมลายู และอินโดนีเซีย เป็นปลาที่นิยมเลี้ยงเป็นปลาสวยงามเหมือนกับปลาชนิดอื่นที่มีความใกล้เคียงกัน

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียน
หมวดหมู่:ปลาตู้
หมวดหมู่:ปลาป่าพรุ
ลำปำ

**ลำปำ** อาจหมายถึง

* ตำบลลำปำ ในอำเภอเมือง จังหวัดพัทลุง
* ทะเลสาบสงขลา มีอีกชื่อเรียกหนึ่งว่า "ทะเลสาบลำปำ" โดยเฉพาะในส่วนจังหวัดพัทลุง
* ปลากระแห (*Barbonymus schwanenfeldii*) หรือ ปลาตะเพียนหางแดง ปลาน้ำจืดในวงศ์ปลาตะเพียน (Cyprinidae) มีอีกชื่อหนึ่งเรียกว่า "ปลาลำปำ" เพราะพบกระจายพันธุ์ชุกชุมในทะเลสาบลำปำ หรือทะเลสาบสงขลา
* ปลาตะเพียนทอง (*Barbonymus altus*) หรือ ปลาตะเพียนหางแดง ปลาน้ำจืดในวงศ์ปลาตะเพียน (Cyprinidae) มีอีกชื่อหนึ่งเรียกว่า "ปลาลำปำ" มีลักษณะคล้ายคลึงกับปลากระแหมาก

หมวดหมู่:การแก้ความกำกวม
ผู้อ้างตนเป็นพระสันตะปาปา

**ผู้อ้างตนเป็นพระสันตะปาปา** หรือ **พระสันตะปาปาซ้อน** () หมายถึง พระคาร์ดินัลที่อ้างตนเป็นพระสันตะปาปา ประมุขแห่งคริสตจักรโรมันคาทอลิกอย่างไม่ถูกต้อง จึงเป็นปรปักษ์ของพระสันตะปาปาพระองค์จริงที่ได้รับเลือกมาอย่างถูกต้องตามกฎหมายศาสนจักร

การกล่าวหาบุคคลใดเป็นว่าพระสันตะปาปาซ้อนนั้นค่อนข้างสับสน เนื่องจากนักวิชาการในคริสตจักรโรมันคาทอลิกเองยังมีความเห็นไม่สอดคล้องกัน ผู้ถูกกล่าวหาว่าเป็นพระสันตะปาปาซ้อนในสมัยหนึ่ง จึงอาจได้รับการยอมรับรับว่าเป็นพระสันตะปาปาถูกต้องในสมัยหลังก็ได้ เช่น สมเด็จพระสันตะปาปาซิลเวสเตอร์ที่ 3

ช่วงเวลาที่มีพระสันตะปาปาซ้อนเกิดขึ้นต่อเนื่องยาวนานที่สุดคือช่วงที่เกิดศาสนเภทตะวันตกตั้งแต่ ค.ศ. 1378 ซึ่งทำให้สันตะสำนักแตกออกเป็น 2 สำนัก คือที่กรุงโรม ประเทศอิตาลี และที่เมืองอาวีญง ประเทศฝรั่งเศส และต่อมายังเกิดสำนักที่ 3 ที่เมืองปีซาอีก ศาสนเภทนี้สิ้นสุดลงเมื่อได้ข้อสรุปจากสภาสังคายนาคอนชตันซ์ ให้พระสันตะปาปาทั้ง 3 สำนักพ้นจากตำแหน่ง แล้วเลือกสมเด็จพระสันตะปาปามาร์ตินที่ 5 เป็นพระสันตะปาปาพระองค์ใหม่และรับรองให้เป็นพระสันตะปาปาที่ถูกต้องเพียงพระองค์เดียว อย่างไรก็ตาม ยังมีผู้อ้างตนเป็นพระสันตะปาปาต่อมาอีกจนถึงคนสุดท้ายคือ ผู้อ้างตนเป็นพระสันตะปาปาเฟลิกซ์ที่ 5

## อ้างอิง
ปลาสร้อยนกเขาทะเล

**ปลาสร้อยนกเขาทะเล** หรือ **ปลาสร้อยนกเขา** เป็นสกุลของปลาทะเลสกุลหนึ่ง ในวงศ์ปลากะพงแสม (Haemulidae) ใช้ชื่อสกุลว่า *Plectorhinchus*

มีลำตัวป้อม แบนด้านข้าง สันหัวโค้งลาดลง รอบปากมีเนื้อนุ่ม ๆ ใต้คางมีรู 1-3 คู่ เกล็ดมีขนาดเล็กและเป็นแบบสาก พื้นลำตัวและอกมักมีสีฉูดฉาด ในปลาขนาดเล็กมักมีลายสีทึบพาดตามยาวหลายเส้นและมักแตกเป็นจุดเมื่อปลามีขนาดใหญ่ขึ้น ขอบแผ่นปิดเหงือกและในโพรงปากมักมีสีแดงส้ม ส่วนใหญ่พบ อาศัยอยู่ตามแนวปะการังใกล้ชายฝั่ง ในแถบอินโด-แปซิฟิก มีขนาดลำตัวตั้งแต่ 30-80 เซนติเมตร
thumb|left|ปลาสร้อยนกเขาลายขวางเมื่อเป็นปลาวัยโต

เมื่อยังเป็นปลาขนาดเล็กจะมีพฤติกรรมการว่ายน้ำที่ไม่เหมือนปลาขนาดใหญ่ จะว่ายดีดดิ้น พริ้วไปมา เหมือนหนอนตัวแบน เชื่อว่าเป็นการเลียนแบบเพื่อเอาตัวรอดจากสัตว์นักล่าขนาดใหญ่

## ชนิด
ปัจจุบันแบ่งได้ 28 ชนิด
* *[[Plectorhinchus albovittatus]]* (Rüppell, 1838) — ปลาสร้อยนกเขาไฟ, ปลาสร้อยนกเขาแดง
* *[[Plectorhinchus ceylonensis]]* (Smith, 1956) 
* *[[Plectorhinchus chaetodonoides]]* Lacépède, 1801 
* *[[Plectorhinchus chrysotaenia]]* (Bleeker, 1855) 
* *[[Plectorhinchus chubbi]]* (Regan, 1919) 
* *[[Plectorhinchus cinctus]]* (Temminck & Schlegel, 1843) 
* *[[Plectorhinchus diagrammus]]* (Linnaeus, 1758) 
* *[[Plectorhinchus faetela]]* (Forsskål, 1775)
* *[[Plectorhinchus flavomaculatus]]* (Cuvier, 1830) 
* *[[Plectorhinchus gaterinus]]* (Forsskål, 1775) 
* *[[Plectorhinchus gibbosus]]* (Lacépède, 1802) 
* *[[Plectorhinchus lessonii]]* (Cuvier, 1830) 
* *[[Plectorhinchus lineatus]]* (Linnaeus, 1758) 
* *[[Plectorhinchus macrolepis]]* (Boulenger, 1899) — ปลาสร้อยนกเขาอันดามัน
* *[[Plectorhinchus macrospilus]]*  Satapoomin & Randall, 2000 
* *[[Plectorhinchus mediterraneus]]* (Guichenot, 1850) 
* *[[Plectorhinchus multivittatus]]* (Macleay, 1878) 
**[[Plectorhinchus obscurus]]* (Günther, 1872)
* *[[Plectorhinchus paulayi]]* Steindachner, 1895
* *[[Plectorhinchus pictus]]* (Tortonese, 1936) 
* *[[Plectorhinchus picus]]* (Cuvier, 1828) 
* *[[Plectorhinchus plagiodesmus]]* Fowler, 1935 
* *[[Plectorhinchus playfairi]]* (Pellegrin, 1914) 
* *[[Plectorhinchus polytaenia]]* (Bleeker, 1853) 
* *[[Plectorhinchus schotaf]]* (Forsskål, 1775) 
* *[[Plectorhinchus sordidus]]* (Klunzinger, 1870) 
* *[[Plectorhinchus umbrinus]]* (Klunzinger, 1870)
* *[[Plectorhinchus vittatus]]* (Linnaeus, 1758) — ปลาสร้อยนกเขาลายขวาง, ปลาแตงโม

## อ้างอิง

## แหล่งข้อมูลอื่น
* 
* 

หมวดหมู่:วงศ์ปลากะพงแสม
เทศมณฑลซัฟฟอล์ก (รัฐแมสซาชูเซตส์)

**เทศมณฑลซัฟฟอล์ก** () เป็นเทศมณฑลในรัฐแมสซาชูเซตส์ ตามการสำรวจสำมะโนประชากรสหรัฐอเมริกา ค.ศ. 2010 เทศมณฑลซัฟฟอล์กมีประชากร 722,023 คน มีเมืองหลวงของเทศมณฑลนี้คือ บอสตันซึ่งยังเป็นเมืองหลวงของรัฐแมสซาชูเซตส์และเมืองที่ใหญ่ที่สุดในรัฐ

หมวดหมู่:เทศมณฑลในรัฐแมสซาชูเซตส์
หมวดหมู่:ภูมิศาสตร์รัฐแมสซาชูเซตส์
โฟนอน

[thumb|275px|ใน[โหมดปกติ (Normal mode) ของขบวนการสั่นสะเทือนผ่านผลึก แอมพลิจูดของการเคลื่อนไหวที่ได้รับการขยายเกินกว่าปกติเพื่อความสะดวกในการดูภาพ; ในผลึกที่แท้จริง, มันเป็นระยะช่องห่างของโครงตาข่ายที่มีขนาดเล็กเกินกว่าโดยปกติอย่างมาก]]

ในทางฟิสิกส์ **โฟนอน** (phonon) คือ การกระตุ้นโดยรวมในช่วงของคาบเวลา, เป็นการจัดเรียงความยืดหยุ่นของอะตอมหรือโมเลกุลในสสารควบแน่น เช่น ของแข็งและของเหลวบางอย่าง  มักจะเรียกว่า อนุภาคเสมือน (quasiparticle) มันแสดงให้เห็นถึงสถานะถูกกระตุ้นใน การควอนไทเซชันในกลศาสตร์ควอนตัมของโหมดของการสั่นสะเทือน (mode of vibration) ของโครงสร้างที่ยืดหยุ่นของอนุภาค

หมวดหมู่:โบซอน
Frontal eye fields

**Frontal eye fields** (ตัวย่อ FEF) เป็นเขตสมองที่อยู่ในคอร์เทกซ์กลีบหน้าผากส่วนหน้า  (prefrontal cortex) 
ซึ่งก็เป็นส่วนของสมองกลีบหน้าในสมองของสัตว์อันดับวานร มีบทบาทสำคัญในการควบคุมความใส่ใจทางตา   และการเคลื่อนไหวของตา

## หน้าที่
frontal eye fields มีบทบาทสำคัญในการควบคุมการใส่ใจทางตา  (visual attention)  และการเคลื่อนไหวของตา 
การกระตุ้น FEF ด้วยไฟฟ้าก่อให้เกิดการเคลื่อนไหวตาแบบ saccade
FEF มีการจัดระเบียบเป็นแผนที่ภูมิลักษณ์ (topographic map) ที่เป็นตัวแทนของเป้าหมายของการเคลื่อนไหวตาแบบ saccade (คือการยิงสัญญาณของนิวรอนใน FEF สามารถทำให้พยากรณ์ได้ว่า  ตาจะไปทอดลงที่จุดไหนหลังจาก saccade) FEF จะเกิดการทำงานขึ้นเมื่อมีการเริ่มขยับตา
เช่น saccade ที่อยู่ใต้อำนาจจิตใจ 
และการเคลื่อนไหวตาแบบ smooth pursuit 

ึถึงแม้ว่า  FEF  จะเป็นส่วนของสมองกลีบหน้า  ซึ่งโดยทั่วไปแล้วพิจารณากันว่า  เป็นส่วนของการแปลผลในสมองระดับสูง  แต่ก็มีหลักฐานปรากฏว่า  FEF  มีบทบาทในการแปลผลเกี่ยวกับข้อมูลจากประสาทสัมผัสล้วน ๆ ซึ่งเป็นส่วนของเครือข่ายในสมองที่แปลผลข้อมูลความรู้สึกในระดับล่าง โดยเป็นส่วนของวิถีประสาทขาขึ้น superior colliculus-medial dorsal nucleus-FEF  ที่เรียกว่า  "**ระบบสมองเร็ว**"  (fast brain system)
ในมนุษย์  การเกิดการทำงานอย่างเร็วที่สุดใน FEF เพื่อตอบสนองต่อตัวกระตุ้นทางตาอยู่ที่ 45 มิลลิวินาที  และระดับการทำงานจะแปรแปลี่ยนไปตามลักษณะเฉพาะของตัวกระตุ้นนั้นภายใน 45–60 มิลลิวินาที 
(ซึ่งเป็นระยะเวลาใกล้ ๆ กับการตอบสนองของคอร์เทกซ์สายตาปฐมภูมิซึ่งเป็นเขตคอร์เทกซ์สายตาเขตแรกที่รับข้อมูลมาจากตา)
วิถีประสาทแบบเร็วนี้  ตอบสนองต่อการได้ยินได้เร็วยิ่งกว่านั้นโดยเริ่มตอบสนองต่อตัวกระตุ้นที่ 24 มิลลิวินาที  และแปรเปลี่ยนไปตามลักษณะเฉพาะต่าง ๆ ของเสียงภายใน 30-60 วินาที  โดยสรุปแล้ว  นักวิจัยงานวิจัยนี้แสดงให้เห็นว่า  นอกจาก FEF  จะเป็นส่วนของระบบการแปลผลระดับล่างในสมองแล้ว  ก็ยังมีส่วนในการแปลผลข้อมูลจากตาล้วน ๆ และข้อมูลจากหูล้วน ๆ อีกด้วย  ไม่ใช่เป็นเขตที่ประสานข้อมูลที่มาจากประสาทสัมผัสหลายอย่างพร้อม ๆ กันเพียงเท่านั้น

FEF รวมกับ supplementary eye fields (SEF), intraparietal sulcus (IPS), และ superior colliculus (SC) เป็นเขตที่สำคัญที่สุดในสมอง
ที่มีบทบาทในการเริ่มและการควบคุมการเคลื่อนไหวของตา  โดยเฉพาะไปในด้านตรงกันข้าม (contralateral) ของซีกสมองที่ FEF  อยู่  (เช่น FEF ในสมองซีกซ้ายมีบทบาทในการเคลื่อนไหวตาไปทางด้านขวา)

## ดูเพิ่ม

* Saccade
* Smooth pursuit

## เชิงอรรถและอ้างอิง

## แหล่งข้อมูลอื่น

* Frontal Eye Field (Scholarpedia) 

หมวดหมู่:บริเวณบรอดมันน์
หมวดหมู่:ส่วนนอกของสมองใหญ่
หมวดหมู่:ระบบการมองเห็น
หมวดหมู่:สมองกลีบหน้า
ศัตรูของพระคริสต์

[thumb|200px|ภาพ[ปีศาจอยู่เบื้องหลังศัตรูของพระคริสต์ วาดราว ค.ศ. 1501]]
ในศาสนาคริสต์ ยอห์นผู้นิพนธ์พระวรสารได้กล่าวถึง **ศัตรูของพระคริสต์** (ศัพท์โปรเตสแตนต์) หรือ **ปฏิปักษ์ของพระคริสตเจ้า** (ศัพท์โรมันคาทอลิก) () ว่าหมายถึง บุคคลที่ไม่ยอมรับว่าพระบุตรพระเป็นเจ้าได้มาเกิดเป็นมนุษย์คือพระเยซู หรือไม่ยอมรับว่าพระองค์เป็นพระคริสต์ ซึ่งถือว่าปฏิเสธพระเจ้าพระบิดาด้วย ศัตรูของพระคริสต์จะมาล่อลวงมนุษย์ให้ปฏิเสธพระเยซูในช่วงวาระสุดท้ายของโลก

ในศาสนาอิสลาม นบีมุฮัมมัดเรียกผู้ต่อต้านพระคริสต์ว่า "ดัจญาล" (ผู้หลอกลวง) หมายถึง ผู้ที่อัลลอฮ์ส่งมาเพื่อทดสอบความเชื่อของมนุษย์ในช่วงใกล้วันสิ้นโลก ดัจญาลมักทำตัวเป็นพระเจ้า สามารถแสดงปาฏิหาริย์ต่าง ๆ ได้ ทั้งชุบชีวิตคน เรียกฝนให้ตก เป็นต้น แต่ในที่สุดดัจญาลจะสิ้นฤทธิ์และถูกนบีอีซา (พระเยซู) ซึ่งกลับมาบนโลกอีกครั้งฆ่าตาย

## อ้างอิง
* *พระคริสตธรรมคัมภีร์ ฉบับมาตรฐาน 2011*, สมาคมพระคริสตธรรมไทย
* *พระคัมภีร์ ภาคพันธสัญญาใหม่*, คณะกรรมการคาทอลิกเพื่อพิธีกรรม แผนกพระคัมภีร์

หมวดหมู่:อวสานวิทยา
หมวดหมู่:บุคคลที่ไม่ได้ระบุตัวตน
หมวดหมู่:ผู้ประกาศตนว่าเป็นพระเมสสิยาห์
หมวดหมู่:คำศัพท์ศาสนาคริสต์
หมวดหมู่:จดหมายของนักบุญยอห์น ฉบับที่ 1
หมวดหมู่:จดหมายของนักบุญยอห์น ฉบับที่ 2
ปลาสร้อยนกเขาน้ำจืด

**ปลาสร้อยนกเขาน้ำจืด** หรือ **ปลาสร้อยนกเขา** เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) โดยใช้ชื่อสกุลว่า  *Osteochilus* (/อ็อสแตโอคิลุส/)

## ลักษณะ
ปลาในสกุลนี้มีลักษณะเด่นคือ ลักษณะปากที่ริมฝีปากบนและล่างหยักเป็นชายครุย ริมฝีปากล่างแผ่กว้างติดต่อกับคาง ส่วนหน้าขากรรไกรล่างเป็นแผ่นกระดูกมีขอบเป็นสัน ครีบหลังมีก้านครีบเดี่ยวที่ขอบเรียบไม่เป็นหนามแข็ง มีก้านครีบแขนง 10-18 ก้าน ในบางชนิดมีหนวด 2 คู่ เป็นที่ริมฝีปากบน 1 คู่ และริมฝีปากล่าง 1 คู่ ในชนิดที่มีหนวดคู่เดียวจะอยู่เฉพาะที่มุมปาก ในหลายชนิดมีรูเล็ก ๆ บนปลายจะงอยปาก 
มีขนาดตั้งแต่ 20-40 เซนติเมตร เป็นปลาที่อาศัยอยู่รวมเป็นฝูงใหญ่ พบได้ทั่วไปในภูมิภาคเอเชียตะวันออกเฉียงใต้จนถึงจีนตอนล่าง ถือเป็นปลาที่หาได้ง่าย และมีความสำคัญทางเศรษฐกิจ

## ชนิด
ปัจจุบันพบแล้ว 35 ชนิด โดยมีชนิดที่พบได้บ่อยและมีความสำคัญ เช่น ปลาสร้อยนกเขา (*O. hasseltii*), ปลาพรมหัวเหม็น (*O. melanopleurus*), ปลาร่องไม้ตับ (*O. microcephalus*) เป็นต้น

### การจำแนก
**[[Osteochilus bellus]]* Popta, 1904
**[[Osteochilus bleekeri]]* Kottelat, 2008
**[[Osteochilus borneensis]]* (Bleeker, 1857)	 
**[[Osteochilus brachynotopteroides]]* Chevey, 1934	 
**[[Osteochilus chini]]* Karnasuta, 1993	 
**[[Osteochilus enneaporus]]* (Bleeker, 1852) — ปลาหน้าหมอง
**[[Osteochilus flavicauda]]* Kottelat & Tan, 2009 
**[[Osteochilus harrisoni]]* Fowler, 1905
**[[Osteochilus ingeri]]* Karnasuta, 1993	 
**[[Osteochilus intermedius]]* Weber & de Beaufort, 1916	 
**[[Osteochilus jeruk]]* Hadiaty & Siebert, 1998	 
**[[Osteochilus kahajanensis]]* (Bleeker, 1857)	 
**[[Osteochilus kappenii]]* (Bleeker, 1857)	 
**[[Osteochilus kelabau]]* Popta, 1904	 
**[[Osteochilus kerinciensis]]* Tan & Kottelat, 2009
**[[Osteochilus kuekenthali]]* Ahl, 1922
**[[Osteochilus lini]]* Fowler, 1935	 
**[[Osteochilus longidorsalis]]* (Pethiyagoda & Kottelat, 1994)	 
**[[Osteochilus melanopleurus]]* (Bleeker, 1852) — ปลาพรม, ปลาพรมหัวเหม็น, ปลาพรหมหัวเหม็น
**[[Osteochilus microcephalus]]* (Valenciennes, 1842) — ปลาร่องไม้ตับ, ปลาข้างลาย
**[[Osteochilus nashii]]* (Day, 1869)	 
**[[Osteochilus partilineatus]]* Kottelat, 1995	 
**[[Osteochilus pentalineatus]]* Kottelat, 1982	 
**[[Osteochilus repang]]* Popta, 1904	 
**[[Osteochilus salsburyi]]* Nichols & Pope, 1927	 
**[[Osteochilus sarawakensis]]* Karnasuta, 1993	
**[[Osteochilus scapularis]]* Fowler, 1939 
**[[Osteochilus schlegelii]]* (Bleeker, 1851)	 
**[[Osteochilus serokan]]* Hadiaty & Siebert, 1998	 
**[[Osteochilus sondhii]]* Hora &  Mukerji, 1934	 
**[[Osteochilus spilurus]]* (Bleeker, 1851)	 
**[[Osteochilus striatus]]* Kottelat, 1998	 
**[[Osteochilus vittatoides]]* Popta, 1904
**[[Osteochilus vittatus]]* (Valenciennes, 1842) — ปลาสร้อยนกเขาน้ำจืด
**[[Osteochilus waandersii]]* (Bleeker, 1852) — ปลาร่องไม้ตับวานเดิร์ส

## ในประเทศไทย
ในประเทศไทย อาจเรียกปลาบางชนิดในสกุลนี้ว่า "ปลาซ่า" เนื่องมาจากพฤติกรรมที่รวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า โดยชื่อปลาซ่ายังหมายรวมถึงปลาในวงศ์ปลาตะเพียนอื่น ๆ ที่มีลักษณะใกล้เคียงกันอีกด้วย เช่น ปลาในสกุลปลาสร้อยลูกนุ่น (*Labiobarbus*) เป็นต้น

## อ้างอิง

## แหล่งข้อมูลอื่น


หมวดหมู่:วงศ์ย่อยปลาเลียหิน
อูมาร์ เซมาตา

**อูมาร์ เซมาตา** (; 20 พฤษภาคม ค.ศ. 1987 – ) เป็นนักมวยไทยรุ่นเวลเตอร์เวท, มิดเดิลเวท และซูเปอร์มิดเดิลเวทชาวยูกันดา ผู้ซึ่งเป็นแชมป์ระดับนานาชาติรุ่นซูเปอร์มิดเดิลเวทของมวยไทยสภามวยโลก โดยเขาเป็นผู้ชนะรายการแข่งดังกล่าวตั้งแต่วันที่ 14 มิถุนายน ค.ศ. 2013

## ประวัติและผลงานในระดับอาชีพ

### ชีวิตช่วงต้น
เซมาตาเริ่มแข่งขันต่อสู้ในวัยหนุ่มเมื่ออายุ 15 ปี ขณะเข้าเข้าโรงฝึกในย่านชานเมืองกัมปาลาซึ่งเขาได้เรียนรู้วิชามวยจากผู้ฝึกสอนในเมืองนามว่า โมฮัมหมัด งีมา โดยหลังจากการชนะในระดับท้องถิ่นเป็นจำนวนหลายครั้ง เขาก็ได้มุ่งความสนใจมายัง ชาลา โกโลลา ผู้ซึ่งยอมรับในความสามารถของเขาและเชื่อว่าเขาจะสามารถหันมาเอาดีด้านมวยไทยได้ หลังจากการต่อสู้ในประเทศเพียงไม่กี่ครั้ง เซมาตาก็ได้รับเลือกให้เป็นตัวแทนนักมวยไทยทีมชาติยูกันดาในวัย 18 ปี โดยได้เป็นส่วนหนึ่งของทีมชาติในการแข่งขันที่ประเทศไทยใน ค.ศ. 2010

### ย้ายสู่ประเทศไทย
แม้ว่าเขาจะเป็นฝ่ายแพ้ในการต่อสู้ครั้งแรกโดยกรรมการตัดสิน แต่ทางโปรโมเตอร์ก็ได้เห็นในศักยภาพของชายชาวยูกันดาผู้นี้ และได้เสนอให้เซ็นสัญญาเข้าร่วมฝึกโรงยิมของเขาในกรุงเทพ โดยในช่วงนี้เขาได้สู้กับนักชกชาวไทยหลายหลายและเริ่มที่จะมีชื่อเสียง ในปี ค.ศ. 2012 เขาได้รับการเสนอการเซ็นสัญญาเข้าร่วมทีมไลอ้อนมวยไทย ที่จังหวัดภูเก็ต

## การกล่าวขวัญในระดับนานาชาติ

### สู้กับ[[แสนชัย พี.เค.แสนชัยมวยไทยยิม|แสนชัย]]
หลังจากการสร้างความประทับใจในการต่อสู้ภายในประเทศ เขาก็ได้รับการจัดให้ขึ้นชกกับนักมวยไทยระดับตำนานอย่างแสนชัย การแข่งขันดังกล่าวได้รับการนัดชก ณ วันที่ 20 กรกฎาคม ค.ศ. 2012 และมีการเก็บค่าเข้าชมการแข่งมวยไทยนัดสำคัญที่จังหวัดราชบุรี

แม้ว่าเขาจะเป็นฝ่ายแพ้คะแนนจากการตัดสินของกรรมการมวยไทยในภูมิภาค แต่นั่นก็เป็นการแจ้งเกิดของนักสู้ชาวยูกันดาในฐานะนักสู้ชาวต่างชาติที่มีอยู่ไม่กี่รายที่สามารถยืนหยัดกับแสนชัยได้ตลอดเกม

### ชิงแชมป์มวยไทยสภามวยโลก
หลังจากการสร้างผลงานที่น่าประทับใจของเซมาตา เขาก็ได้รับโอกาสเข้าแข่งขันในสถาบันมวยไทยสภามวยโลกโดยได้พบกับนักชกชาวออสเตรเลียชื่อ ริส คาราคีเรียคอส

โดยการแข่งขันในนัดนี้จัดขึ้นที่ภูมิลำเนาเดิมของเซมาตาที่กัมปาลา ประเทศยูกันดา เมื่อวันที่ 14 มิถุนายน ค.ศ. 2013 ที่ซึ่งเซมาตาได้เป็นฝ่ายชนะคะแนน และได้เป็นแชมป์มวยไทยระหว่างประเทศชาวแอฟริกาทางตอนใต้สะฮาราที่มีอยู่เพียงคนเดียวของปัจจุบัน

เซมาตา เป็นฝ่ายพ่ายต่อ อิมวิเศษณ์ พรนารายณ์ จากการตัดสินของกรรมการในการแข่ง*หยกขาว 7* ที่พัทยา ประเทศไทย ในวันที่ 19 กุมภาพันธ์ ค.ศ. 2014

## สถิติการชกมวยไทย

## ดูเพิ่ม
* นักมวยไทย

## อ้างอิง

หมวดหมู่:นักมวยไทยชาวยูกันดา
แก้วสามประการ

**แก้วสามประการ** (; ) คือสิ่งประเสริฐสุดตามความเชื่อในศาสนาต่าง ๆ มีดังนี้
* ในศาสนาพุทธ หมายถึง รัตนตรัย ได้แก่ พระพุทธเจ้า พระธรรม และพระสงฆ์
* ในศาสนาเชน หมายถึง รัตนตรัย  ได้แก่ สัมยักทรรศนะ สัมยักชญาณะ และสัมยักจริตระ
* ในลัทธิเต๋า หมายถึง ซันเป่า ได้แก่ ความเมตตา ความมัธยัสถ์ และความถ่อมตน
* ในลัทธิอนุตตรธรรม หมายถึง ไตรรัตน์ ได้แก่ จุดญาณทวาร รหัสคาถา และลัญจกร


หมวดหมู่:คำศัพท์ศาสนา
ฮิสทรีเวิลด์ทัวร์

**คอนเสิร์ตทัวร์ฮิสทรี** () เป็นคอนเสิร์ตทัวร์เดี่ยวครั้งที่ 3 โดย นักร้องชาวอเมริกัน ไมเคิล แจ็กสัน โดยจัดทั้งหมด 82 รอบ และมีผู้เข้าร่วมประมาณ 4.5 ล้านคน ซึ่งก่อนหน้านี้ในคอนเสิร์ตทัวร์แบด 4.4 ล้านคน เป็นคอนเสิร์ตทัวร์ที่ใหญ่ที่สุดเท่าที่เคยโดยศิลปินเดี่ยวในแง่ของการเข้าร่วมประชุมในช่วงเวลาที่ทำรายได้รวมมากกว่ากว่า 165 ล้านดอลล่าร์สหรัฐ (ยกเว้นคอนเสิร์ตฟรี)

## การออกแบบเครื่องแต่งกายและการออกแบบการแสดง

## รายชื่อเพลงในคอนเสิร์ตทัวร์

## วันที่ทัวร์
รายได้จากการสะสมและวันที่จากการดูคอนเสิร์ต 

## การบันทึกการแสดงสดหรือเทปบันทึกแสดงสด
### ในปี 1996
* 14 กันยายน 1996 Lia Manoliu Stadium - Bucharest, Romania**
* *** 7 ตุลาคม 1996 - El Menzah Stadium - Tunis, Tunisia**
***13 ตุลาคม 1996 - Olympic Stadium - Seoul, South Korea**
***27 ตุลาคม 1996 Merdeka Stadium - Kuala Lumpur, Malaysia** 
***9 พฤศจิกายน 1996 Ericsson Stadium - Auckland, New Zealand**
*''17 พฤศจิกายน 1996 [[Sydney Cricket Ground]] - [[Sydney]], [[Australia]]**
***8 ธันวาคม 1996 Asia World City - [[Parañaque City|Parañaque]], [[Metro Manila]], [[Philippines]]**
***31 ธันวาคม 1996 [[Jerudong Park]] Amphitheatre - [[Bandar Seri Begawan]], [[Brunei]]**

### ในปี 1997
* 4 และ 6 กรกฎาคม 1997 Munich Germany 
25 กรกฎาคม 1997 Basel Switzerland St. Jakob Stadium
***14 สิงหาคม 1997
 [[Parken Stadium]] - [[Copenhagen]], [[Denmark]]**
* 16 สิงหาคม 1997 Ullevi Stadium - Gothenburg, Sweden**
* 24 สิงหาคม 1997 [[Helsinki Olympic Stadium|Olympic Stadium]] - [[Helsinki]], [[Finland]]** 
* 12 ตุลาคม 1997 Johannesburg Johannesburg Stadium

## อ้างอิง

## แหล่งข้อมูล

หมวดหมู่:ทัวร์คอนเสิร์ตของไมเคิล แจ็กสัน
หมวดหมู่:คอนเสิร์ตทัวร์ในปี พ.ศ. 2539
หมวดหมู่:คอนเสิร์ตทัวร์ในปี พ.ศ. 2540
ปอขี้แฮด

**ปอขี้แฮด**  อยู่ในวงศ์ Annonaceae เป็นไม้ยืนต้น กิ่งอ่อนมีขนนุ่มสีน้ำตาลแดง กลีบดอกสีเหลืองมีเส้นสีแดง กลิ่นหอม ผลกลมรี เมื่อสุกสีเหลืองส้ม ผลกินได้ รสหวาน
## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:สกุลมหาพรหม
หมวดหมู่:ผลไม้
กล้วยฤๅษี

**กล้วยฤๅษี**  อยู่ในวงศ์ Ebenaceae เป็นไม้ยืนต้น เปลือกสีน้ำตาลแตกเป็นสะเก็ดเล็กๆ กลีบเลี้ยงติดทนจนเป็นผล ผลกลมแป้นสีเขียว สุกแล้วเป็นสีเหลือง ผลสุกรับประทานได้
## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:วงศ์มะพลับ
หมวดหมู่:ผลไม้
ปลาปักเป้าอ้วน

**ปลาปักเป้าอ้วน** () เป็นสกุลของปลาปักเป้าสกุลหนึ่ง ใช้ชื่อสกุลว่า *Arothorn* (/อะ-โร-ทรอน/) จัดอยู่ในวงศ์ปลาปักเป้าฟันสี่ซี่ (Tetraodontidae)

มีลักษณะ ลำตัวป้อม หัวทู่ จมูกแต่ละข้างมีปลายแยกออกเท่ากันเป็นเส้นคล้ายหนวดหรือเป็นเส้นแบน ๆ 2 เส้น จะงอยปากค่อนข้างยาว มีช่องระหว่างตากว้าง ครีบหลัง ครีบหู และครีบก้นมีลักษณะกลม ครีบหางตัดตรง ปลายจมูกเป็นแท่งคล้ายหนวด มีเส้นข้างลำตัว 1 เส้น มีหนามขนาดเล็กทั่วตัว ยกเว้นรอบปากและคอดหาง 

ปลาปักเป้าในสกุลนี้ จัดเป็นปลาปักเป้าสกุลที่มีสมาชิกมากที่สุดสกุลหนึ่งในวงศ์นี้  หลายชนิดนิยมเลี้ยงเป็นปลาสวยงามหรือจัดแสดงไว้ในพิพิธภัณฑ์สัตว์น้ำ เป็นปลาปักเป้าที่อาศัยอยู่ในทะเลทั้งหมด  โดยมีชนิดที่ใหญ่ที่สุด คือ *A. stellatus* ที่ยาวได้ถึง 48 นิ้ว

## การจำแนก
แบ่งออกได้เป็น 15 ชนิด
* *[[Arothron caeruleopunctatus]]* Matsuura, 1994 
* *[[Arothron carduus]]* (Cantor, 1849)
* *[[Arothron diadematus]]* (Rüppell, 1829) - ปลาปักเป้าหน้ากาก, ปลาปักเป้าแพนด้า
* *[[Arothron firmamentum]]* (Temminck & Schlegel, 1850) 
* *[[Arothron gillbanksii]]* (F. E. Clarke, 1897)
* *[[Arothron hispidus]]* (Linnaeus, 1758)  - ปลาปักเป้าจุดขาว
* *[[Arothron immaculatus]]* (Bloch & J. G. Schneider, 1801)  - ปลาปักเป้าหางไหม้
* *[[Arothron inconditus]]* J. L. B. Smith, 1958
* *[[Arothron leopardus]]* (F. Day, 1878)  - ปลาปักเป้าลายเสือดาว
* *[[Arothron manilensis]]* (Marion de Procé, 1822) 
* *[[Arothron mappa]]* (Lesson, 1831)  - ปลาปักเป้าลายแผนที่
* *[[Arothron meleagris]]* (Anonymous in Lacépède, 1798) 
* *[[Arothron nigropunctatus]]* (Bloch & J. G. Schneider, 1801) - ปลาปักเป้าหน้าหมา
* *[[Arothron reticularis]]* (Bloch & J. G. Schneider, 1801) - ปลาปักเป้าลายร่างแห
* *[[Arothron stellatus]]* (Anonymous in Lacépède, 1798) - ปลาปักเป้ายักษ์

## อ้างอิง

## แหล่งข้อมูลอื่น

หมวดหมู่:วงศ์ปลาปักเป้าฟันสี่ซี่
เจ้าสาวผัดไทย

**เจ้าสาวผัดไทย** (***Pad Thai Story***) ชื่ออื่น ความรักผัดไทย เป็นภาพยนตร์ไทย ผลงานการกำกับโดย มงคลชัย ชัยวิสุทธิ์ ออกฉายในวันที่ 10 มิถุนายน พ.ศ. 2547 ใน ประเทศไทย นำแสดงโดย นภคปภา นาคประสิทธิ์, พิเศก อินทรครรชิต และ พินทุ์สุดา ตันไพเราะห์

## โครงเรื่อง
**เจ้าสาวผัดไทย** เรื่องราวความรักของ เพชรา แม่ค้าผัดไทยในชุมชนร่วมใจที่อยู่ในสภาวะตกกระไดพลอยโจน ต้องเข้าร่วมเกมโชว์แข่งกินผัดไทย 100 วัน ชิงรางวัลเงินสด 1 ล้านบาท พร้อมความรักจากราชินีผัดไทยแม่ค้าคนสวย และในบรรดาผู้เข้าแข่งขันมากหน้าหลายตาหลากเผ่าพันธุ์ มี สุระชาติ อาจารย์หนุ่มข้างบ้านที่ชาวชุมชนเต็มใจนำเสนอรวมอยู่ด้วย ส่วนคู่แข่งคนสำคัญของอาจารย์คือ สุรชาติ หนุ่มรูปหล่อแฟนเก่าของเพชรา ที่พยายามทุกวิถีทางไม่ให้ตนเองปราชัย และที่ขาดไม่ได้คือ เหล่าสมาชิกชุมชนร่วมใจระดับหัวแถว ที่คอยทั้งส่งใจและส่งแรงช่วยเพชราไม่ขาดสาย

ภาพยนตร์แนวโรแมนติก/ตลก เจ้าสาวผัดไทย เป็นผลงานการสร้างของ นครไทยพิคเจอร์ เขียนบท-กำกับฯ โดย มงคลชัย ชัยวิสุทธิ์ นักเขียนนักวิจารณ์ภาพยนตร์ นามปากกา "ตีตั๋ว" ที่เปลี่ยนบทบาทมาเป็นคนเขียนบท-ผู้กำกับฯ และเคยมีผลงานภาพยนตร์เรื่อง เกิร์ลเฟรนด์ 14 ใสกำลังเหมาะ เมื่อปี 2545, ภาพยนตร์เรื่องนี้ อำนวยการสร้างฝ่ายบริหารโดย กิตติ์ยาใจ ตรีเอกวิจิตร, อำนวยการสร้างโดย ประไพพรรณ ชัยวิสุทธิ์, กำกับภาพโดย วันชัย เล่งอิ๊ว, ดนตรีประกอบโดย ปธัย วิจิตรเวชการ

## นักแสดง
* นภคปภา นาคประสิทธิ์ รับบท เพชรา
* พิเศก อินทรครรชิต รับบท อาจารย์สุระชาติ
* พินทุ์สุดา ตันไพเราะห์ รับบท อรัญญา
* เทพ โพธิ์งาม รับบท ตาหวัด
* สมชาย ศักดิกุล รับบท วิวัฒน์
* โกวิท วัฒนกุล รับบท พิเชษฐ์
* พัฒนศรี โปษยานนท์ รับบท อาม่าเจ้าของร้านขายของชำ
* ก่อ กมลพัฒนะ รับบท ก่อ
* จอย ชวนชื่น รับบท จอย
* วิชัย จงประสิทธิ์พร รับบท เอก
* ปัญญาพล เดชสงค์ รับบท สุรชาติ
* ยงยุทธ ทองกองทุน รับบท ยงยุทธ
* ยุทธ ทองเจริญ รับบท สมชาย
* อัศวิน ผิวเกลี้ยง รับบท แบน
* บุญทวี สิริเวสมาศ รับบท วรพจน์

## อ้างอิง
 
## แหล่งข้อมูลอื่น
* 
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ไทย
หมวดหมู่:ภาพยนตร์ไทยในคริสต์ทศวรรษ 2000
ปลาผีเสื้อจมูกยาว

**ปลาผีเสื้อจมูกยาว** หรือ **ปลาผีเสื้อลองโนส** () เป็นสกุลของปลาทะเลสกุลหนึ่ง ใช้ชื่อสกุลว่า *Forcipiger* (/ฟอร์-ซิ-พิ-เกอร์/) ในวงศ์ปลาผีเสื้อ (Chaetodontidae)

มีลักษณะเด่นต่างจากปลาผีเสื้อสกุลอื่น ๆ อย่างเห็นได้ชัด คือ ส่วนปากและจมูกยื่นแหลมยาวออกมาอย่างเห็นได้ชัดเจน จึงทำให้กินได้แต่อาหารขนาดเล็ก ๆ เท่านั้น เช่น แพลงก์ตอนสัตว์ หรือโพลิปของปะการัง เป็นปลาที่มีลำตัวสีเหลืองสดใส กระจายพันธุ์ตามแนวปะการังในน่านน้ำแถบอินโด-แปซิฟิก 

กระนั้น ก็ยังมีรายงานพบ ปลาบางตัวที่มีสีผิดเพี้ยนไปจากปกติ คือ มีสีขาวตลอดทั้งตัวหรือสีดำสนิทก็มี ซึ่งอาจจะเป็นความผิดปกติของเม็ดสี แต่ทว่าหาได้ยากมาก และมีราคาซื้อขายที่แพงในวงการปลาสวยงาม

## การจำแนก
เดิมที ปลาผีเสื้อจมูกยาวถูกจำแนกไว้เพียง 2 ชนิด จนกระทั่งในปี ค.ศ. 2012 จึงมีการค้นพบชนิดใหม่

* *[[Forcipiger flavissimus]]* D. S. Jordan & E. A. McGregor, 1898 (ปลาผีเสื้อจมูกยาวขอบตาขาว)
* *[[Forcipiger longirostris]]* (Broussonet, 1782) (ปลาผีเสื้อจมูกยาวใหญ่)
* *[[Forcipiger wanai]]* G. R. Allen, Erdmann & Sbrocco, 2012 (เป็นชนิดที่ค้นพบใหม่)

## อ้างอิง

## แหล่งข้อมูลอื่น

หมวดหมู่:วงศ์ปลาผีเสื้อ